* **KÖSZÖNTI A KÉPVISELŐ-TESTÜLET TAGJAIT ÉS A MEGHÍVOTTAKAT.**
* **MEGÁLLAPÍTJA, HOGY A KÉPVISELŐ-TESTÜLET HATÁROZATKÉPES.**
* **AZ ÜLÉST MEGNYITJA.**
* **ISMERTETI A NAPRENDET**

**Balatonmáriafürdő Község Önkormányzat Képviselő-testületének**

**89/2022.(VI.29.) határozata**

**a napirend elfogadásáról:**

Balatonmáriafürdő Község Önkormányzat Képviselő-testülete a 2022. június 29-ei rendkívüli, nyilvános testületi ülésén az alábbi napirendet tárgyalja:

1. **Balatonmáriafürdő község Helyi Építési Szabályzat módosítási ügye**

*Előadó: Galácz György polgármester*

**Határidő:** azonnal

**Felelős:** Galácz György polgármester

**SZAVAZÁS A NAPIREND ELFOGADÁSÁRÓL**

**1. NAPIREND**

**Balatonmáriafürdő község Helyi Építési Szabályzat módosítási ügye**

*Előadó: Galácz György polgármester*

**Balatonmáriafürdő Község Önkormányzat Képviselő-testületének**

**90/2022.(VI.29.) határozata**

**Balatonmáriafürdő község Helyi Építési Szabályzat módosítási ügyében:**

**1./** Balatonmáriafürdő Község Önkormányzatának Képviselő-testülete megismerte az előterjesztésben bemutatott Állami Főépítész 2022. június 28-án küldött elektronikus megkeresését Balatonmáriafürdő Község Helyi Építési Szabályzatáról szóló 5/2012.(II.21.) sz. Kt. rendelet pontosítási/hibajavítási javaslatáról és úgy dönt, hogy a javaslatot elfogadja, településrendezési eszközeit módosítja, Helyi Építési Szabályzatát kiegészíti az Állami Főépítész javaslata alapján.

**2./** E határozat 1. pont szerinti módosítás Balatonmáriafürdő Község hatályos településfejlesztési koncepciójának fejlesztési elképzeléseivel nem ellentétes, így az eljárás során Balatonmáriafürdő Község Képviselő-testülete Településfejlesztési Koncepcióját változatlan tartalommal hatályban tartja.

**3./** Balatonmáriafürdő Község Önkormányzatának Képviselő-testülete e határozat 1. pont szerinti településrendezési eszközök módosítását az OTÉK 2012. augusztus 6-án hatályos településrendezési tartalmi követelményeinek és jelmagyarázatának megfelelően készítteti el.

**4./** Balatonmáriafürdő Község Képviselő-testülete e határozat 1. pont szerinti településrendezési eszközök módosítását állami főépítészi eljárás keretében folytatja le, mely során a partnerségi egyeztetést annak szabályairól szóló 4/2017. (III.14.) önkormányzati rendeletében foglaltak szerint lefolytatja és lezárja, az eljárásban eseti partnert nem határoz meg.

**5./** Balatonmáriafürdő Község Képviselő-testülete e határozat 1. pont szerinti településrendezési eszközeinek 15. számú módosításához szükséges dokumentációk elkészítésével megbízza az Arker Településtervező Bt.-t mint tervezőt.

ZÁRT ÜLÉS

**Balatonmáriafürdő Község Önkormányzat Képviselő-testületének**

**91/2022.(VI.29.) határozata**

**a napirend elfogadásáról:**

Balatonmáriafürdő Község Önkormányzat Képviselő-testülete a 2022. június 29-ei rendkívüli, zárt testületi ülésén az alábbi napirendet tárgyalja:

1. **Éberling Bernadett rendeltetésmód változási ügye**

*Előadó: Galácz György polgármester*

**Határidő:** azonnal

**Felelős:** Galácz György polgármester

**1. NAPIREND**

**Éberling Bernadett rendeltetésmód változási ügye**

*Előadó: Galácz György polgármester*

**SZAVAZÁS A NAPIRENDRŐL**

**Balatonmáriafürdő Község Önkormányzat Képviselő-testületének**

**92/2022.(VI.29.) határozata**

**Éberling Bernadett rendeltetésmód változási ügyében:**

Balatonmáriafürdő Község Önkormányzat Képviselő-testülete Éberling Bernadett 7634 Pécs, Magyarürögi út 111. sz. alatti lakos Balatonmáriafürdő, Nefelejcs u.31/A. szám (1448/6 hrsz.) alatti ingatlan rendeltetésmód változása ügyében született I/4539-3/2022. sz. elutasító polgármesteri határozat ellen benyújtott fellebbezésében foglaltakat megismerte, megvitatta és az alábbiak szerint döntött:

1. A Képviselő-testület a Balatonmáriafürdő Község Önkormányzat Polgármestere által kiadott I/4539-3/2022. sz. határozatot a 253/1997.(XII.20.) Korm. rendelet – mint magasabb szintű jogszabály - előírásait figyelembe véve helybenhagyja és elutasítja nevezett ingatlantulajdonos fellebbezését.

2. A Képviselő-testület felkéri a Polgármestert, hogy a döntésről a kérelmezőt tájékoztassa.

**Határidő:** tájékoztatásra 8 nap

**Felelős:** Galácz György polgármester